钦定古今图书集成/明伦汇编/官常典/第006卷 > 贾谊新书 > 《辅佐》
## 钦定古今图书集成/明伦汇编/官常典/第006卷 > 贾谊新书 > 《辅佐》

“大相，上承大义而启治道，总百官之要，以调天之宜，
正身行，广教化，修礼乐以美风俗，兼领而和一之，以
合治安。故天下失宜，国家不治，则大相之任也。上执
政，职大拂，秉义立诚，以翼上志，直议正辞，以持上行，
批天下之患，匡诸侯之过，令或郁而不通，臣或盭而
不义，大拂之任也。中执政，职大辅，闻善则以献，知善”
则以献。明号令，正法则，领度量，论贤良，次官职，以时
巡循，使百吏敬率其业。故经义不衷，贤不肖失序，大
辅之任也。下执事职，道行典，知变化，以为规是非，明
利害。掌仆及舆马之度，羽旄旌旗之制，步骤徐疾之
节，春夏秋冬，马之伦色，居车之容，登降之礼，见规宜
谕，见过则调。故职不率义，则道行之任也。调讯，典博
闻，以掌驷乘，领侍从，比贤能。天子出则为车右坐立
则为位。承圣帝之德，畜民之道，礼义之正，应事之理，
则职以箴刑狱之衷，赏罚之诚，已诺之信，百官之经，
丧祭之共，戎事之诫，身行之彊，则职以谂遇大臣之
敬，遇小臣之惠，坐立之端，言默之序，音声之适，揖让
之容，俯仰之节，立事之色，则职以证。出入不从礼，衣
服不从制，御器不以度，迎送非其章，忿说忘其义，取
予失其节，安易而乐湛，则职以谏。故善不彻，过不闻，
侍从不谏，则调讯之任也。《典方》，典容仪，以掌诸侯远
方之君，撰之班爵、列位、执任之约，朝觐、宗、遇、会同、享
聘、贡职之数，辨其民人之众寡，政之治乱，率意道顺，
僻淫犯禁之差。第天子巡狩，则先循于其方，故或有
功德而弗举，或有淫僻犯禁，而不知，典方之任也。奉
常典天，以掌宗庙社稷之祭祀，天神地祇人鬼。凡山
川四望，国之诸祭，吉凶妖祥，占相之事。序礼乐丧纪，
国之礼仪，毕居其宜，以识宗室，观民风俗，审《诗》《商命》，
禁邪言，息淫声于四时之交。有事于南郊，“以报祁天
明。”故历天时不得事，鬼神不序，经礼仪，人伦不正，奉
常之任也。桃师典春，以掌国之众庶四民之序，以礼
义伦理教训人民。方春三月，缓施生遂，动作百物，是
时有事于皇考祖考。〈有脱文盭同戾〉